Leopold Paal

Leopold Paal (21. jaanuar 1928 Tapa – 14. november 1991 Tallinn) oli eesti tehnikateadlane. Leopold Paal oli raudteelase poeg. Ta lõpetas Tapa Keskkooli 1947. aastal, Tallinna Polütehnilise Instituudi ehitusteaduskonna hüdrotehniliste ehitiste erialal 1952. aastal (cum laude), seejärel oli Leningradi Polütehnilise Instituudi aspirant 1956–1958. Tehnikakandidaat 1958, Leningradi PI, väitekiri "Гашение энергии в нижнем бьефе сооружений в условиях донного режима сопряжения"; dotsent 1961; tehnikadoktor 1969, Leningradi PI (kinnitus 1971), väitekiri "Оснвы методов расчета турбулентной диффузии вещества загрязнения в водотоках". ; professor 1972. Õpingute kõrvalt töötas lühikest aega Põllumajandusprojekti hüdroenergeetika osakonnas. Aastatel 1951–1991 töötas ta Tallinna Polütehnilises Instituudis: hüdrotehnika ja geodeesia kateedri vanemlaborant, assistent 1953–1957; sanitaartehnika ja hüdraulika kateedri vanemõpetaja 1958, dotsendi kt 1960; sanitaartehnika kateedri dotsent 1961–1969, professor 1969–1991, juhataja 1968–1991. Hüdrotehniliste ehitiste hüdraulika; vee kvaliteedi reguleerimine ja puhastusmeetodid; keskkonnakaitse. Temalt ilmus üle 140 publikatsiooni, sh monograafia, õpikuid ja artikleid "Eesti nõukogude entsüklopeedias". Tema juhendamisel kaitsti 20 kandidaadiväitekirja. Oli veekogude vee kvaliteedi reguleerumise ja prognoosimise uurimissuuna teaduslik juhendaja ja jõgede vee kvaliteedi prognoosi arvutusaluste loojaid. Tema uurimistulemusi on rakendatud Tallinna linna kanalisatsioonisüsteemi rekonstrueerimisel. Oli vabariikliku nõukogu "Veeressursside kompleksne kasutamine ja kaitse" liige; Leningradi ehitusinseneride instituudi veevarustuse doktoriväitekirjade kaitsmisnõukogu liige; NSV Liidu TA loodusliku ja reovee puhastamise tehnoloogia teadusliku nõukogu liige; Soome lahe veekaitse töörühma liige; TPI toimetiste sanitaartehnika sarja toimetaja; ühingu Teadus juhatuse liige ja tehnikasektsiooni esimees. Ta oli Tallinna Polütehnilise Instituudi ametiühingu komitee esimees; Eesti NSV Haridustöötajate, Kõrgkoolide ja Teadusasutuste Vabariikliku Ametiühingu Komitee presiidiumi liige 1960–1965. Nõukogude Eesti preemia 1967 (kollektiiv); Eesti NSV teeneline teadlane 1986; Eesti NSV looduskaitsemärk 1988. Hüdraulika ülesannete kogu (kaasautor A. Aitsam). Tallinn, 1962, 2. trükk 1966, 3. trükk 1969 Hoonete soojaveevarustus. Tallinn, 1967, 2. trükk 1970 Veevarustus ja kanalisatsioon (kaasautor). Tallinn, 1968, 2. trükk 1981 Maaparandus. Reostusallikad ja reostuse vähendamine põllumajanduses. Tallinn, 1975 Основы прогнозирования качества поверхостных вод. М, 1982 Veekogude kvaliteedi uurimise koolkond. // Tehnilise mõtte ja tehnikahariduse ajaloo probleeme. Tallinn, 1985 Малогабаритные канализационные отчистительные установки. М, 1987 Hüdraulika ja pumbad (kaasautor). Tallinn, 1995 Eesti teaduse biograafiline leksikon, 3. köide. Eesti entsüklopeedia 14, 349 Eesti entsüklopeedia 5 (1973) Tallinna Polütehniline Instituut 1936–1986. Tallinn, 1986, 151–152, 227–228, 231–232, 236–238, 415, 435–436, 498 Leopold Paal. // Rahva Hääl (1991), 20. XI Tallinna Tehnikaülikooli professorid läbi aegade. Tallinn, 2008, 295–296 Ehitusinsenerid TPI-st. Tallinn, 1986, lk 72, 74, 219 Eesti teaduse biograafiline leksikon. 3. köide: N–Sap TTEÜ, avaldatud elektrooniliselt 2013, lk. 332-333 Käesolevas artiklis on kasutatud "Eesti teaduse biograafilise leksikoni" materjale.